दिल्ली: मनोज तिवारी को CM उम्मीदवार घोषित करने पर बोले हरदीप पुरी- इतना सीरियस क्यों ले रहे हो?  
मनोज तिवारी को CM उम्मीदवार घोषित करने पर बोले हरदीप पुरी
हरदीप पुरी बोले - इतना सीरियस क्यों ले रहे हो?
फैसला पार्टी की लीडरशिप करती है- हरदीप पुरी
केंद्रीय आवासन एवं शहरी कार्य मंत्री और दिल्ली में बीजेपी के चुनाव के सह प्रभारी हरदीप पुरी (Hardeep Puri) से एनडीटीवी इंडिया ने सवाल किया कि आप ने रविवार को मनोज तिवारी (Manoj Tiwari) को सीएम उम्मीदवार घोषित करके उनका नाम वापस क्यों लिया? इस पर हरदीप पुरी ने कहा कि मैंने चीजों को साफ कर दिया है. आप क्यों इतना सीरियस ले रहे हो? मैंने कहा कि मनोज तिवारी दिल्ली के बीजेपी के अध्यक्ष हैं. आने वाले चुनाव में बीजेपी एक बड़े बहुमत से जीतेगी. ये भावना थी. मैंने अपनी सफाई में ट्वीट भी दिया. असली स्थिति यह है कि किस राज्य में कौन मुख्यमंत्री बनेगा यह फैसला पार्टी की लीडरशिप करती है. अब मुझे नहीं मालूम था कि मेरी चीज को आप इतना गंभीरता से ले लेंगे.'
हरदीप पुरी ने कहा, 'मनोज तिवारी मेरे बहुत करीबी मित्र हैं. दिल्ली में वह पार्टी की अध्यक्षता कर रहे हैं. हम दिल्ली में जीतेंगे लेकिन कौन मुख्यमंत्री बनेगा और क्या फैसला होगा यह फैसला पार्टी की सीनियर लीडरशिप करेगी. मैंने ट्वीट में भी यह साफ किया है कि पार्टी ने अभी तक इस पद के लिए किसी का नाम तय नहीं किया है.'